CELEX: 31992D0233
Language: el
Date: 1992-04-06 00:00:00
Title: 92/233/ΕΟΚ: Απόφαση του Συμβουλίου της 6ης Απριλίου 1992 σχετικά με τη σύναψη της συμφωνίας, υπό μορφήν ανταλλαγής επιστολών, για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας, για το εμπόριο κλωστοϋφαντουργικών προϊόντων

Avis juridique important

|

31992D0233

92/233/ΕΟΚ: Απόφαση του Συμβουλίου της 6ης Απριλίου 1992 σχετικά με τη σύναψη της συμφωνίας, υπό μορφήν ανταλλαγής επιστολών, για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας, για το εμπόριο κλωστοϋφαντουργικών προϊόντων  

Επίσημη Εφημερίδα αριθ. L 111 της 29/04/1992 σ. 0026

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 6ης Απριλίου 1992  σχετικά με τη σύναψη της συμφωνίας υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας για το  εμπόριο κλωστοϋφαντουργικών προϊόντων  (92/233/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Επιτροπή διαπραγματεύθηκε εξ ονόματος της Κοινότητας μια συμφωνία υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας για το εμπόριο των  κλωστοϋφαντουργικών προϊόντων για διάρκεια δώδεκα μηνών (από την 1η Ιανουαρίου 1992 μέχρι τις 31 Δεκεμβρίου 1992)-  ότι τα δύο μέρη συμφώνησαν ότι η συμφωνία αυτή αντικαθιστά τη συμφωνία υπό μορφή ανταλλαγής επιστολών που μονογραφήθηκε στις 20 Δεκεμβρίου 1991 και τέθηκε σε προσωρινή εφαρμογή από το Συμβούλιο στις 10 Φεβρουαρίου 1992, για διάρκεια τριών μηνών (από την  1η Ιανουαρίου 1992 έως τις 31 Μαρτίου 1992) με την απόφαση 92/114/ΕΟΚ (1)-  ότι θα πρέπει να εγκριθεί η συμφωνία αυτή,  ΑΠΟΦΑΣΙΖΕΙ:  Άρθρο 1  1. Η συμφωνία υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας για το εμπόριο των κλωστοϋφαντουργικών προϊόντων εγκρίνεται εξ ονόματος  της Κοινότητας.  Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.  Η Επιτροπή καλείται να γνωστοποιήσει την απόφαση αυτή στην Ομοσπονδιακή Δημοκρατία της Βραζιλίας και να δεχθεί υπό μορφή διακοινώσεων τη σύμφωνη γνώμη της την οποία θα ανακοινώσει στο Συμβούλιο.  Το κείμενο της ανταλλαγής διακοινώσεων επισυνάπτεται στην παρούσα απόφαση.  2. Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία που αναφέρεται στην παράγραφο 1 δεσμεύοντας την Κοινότητα.  Άρθρο 2  1. Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1992.  2. Η απόφαση 92/114/ΕΟΚ, καταργείται μόλις αρχίσει να ισχύει η παρούσα απόφαση. Λουξεμβούργο, 6 Απριλίου 1992. Για το Συμβούλιο  Ο Πρόεδρος  Joao PINHEIRO   (1) ΕΕ αριθ. L 43 της 19. 2. 1992, σ. 25.